Sosiaali- ja terveysministeri Laura Räty keskustelemassa helsinkiläisten kanssa helmikuussa 2015
**Laura Kaarina Räty** (o.s. *Ämmälä*, s. 14. syyskuuta 1977 Äänekoski) on suomalainen lääkäri, kokoomusta edustava poliitikko ja Terveystalo-konsernin liiketoimintajohtaja.

Vuosina 2014–2015 hän toimi Stubbin hallituksen sosiaali- ja terveysministerinä ja vuosina 2013–2014 Kevan hallituksen puheenjohtaja. Hän toimi Helsingin kaupungin sosiaali- ja terveystoimesta vastaavana apulaiskaupunginjohtajana 2011–2014 ja uudelleen toukokuusta 2015 siihen saakka kun hän siirtyi Terveystalo-konsernin liiketoimintajohtajaksi toukokuussa 2016.

Rätyä on kritisoitu muun muassa verosuunnittelusta ja hänen eturistiriidasta siirtyessään julkisesta terveydenhuoltotehtävästä yksityiseen sosiaali- ja terveyspalveluiden uudistamishankkeen aikana.

Koulutus ja ura
---------------

Koulutukseltaan Räty on lääkäri. Hän aloitti lääketieteen opinnot vuonna 2000 ja valmistui lääketieteen lisensiaatiksi tammikuussa 2006. Hän on ilmoittautunut Helsingin yliopistoon suorittamaan anestesiologian ja tehohoidon erikoislääkäritutkintoa sekä väitöskirjaopiskelijaksi. Suorittaessaan erikoislääkäritutkintoa hän oli anestesiologian ja tehohoidon erikoislääkärin viransijaisena Helsingin ja Uudenmaan sairaanhoitopiiriin kuuluvassa Hyvinkään sairaalassa vuosina 2007–2011. Hän on työskennellyt myös yksityisenä yleislääkärinä Helsingin Töölön lääkärikeskus Mehiläisessä samoina vuosina.

Ennen lääketieteen opintoja Räty opiskeli kolme vuotta valtiotieteitä ja kemiaa Helsingin yliopistossa vuosina 1997–2000.

Politiikka
----------

Räty liittyi kokoomukseen 15-vuotiaana vuonna 1992. Opiskeluaikanaan Räty toimi neljä vuotta Kokoomusnuorten Helsingin piirin puheenjohtajana. Kesäkuusta 2010 kesäkuuhun 2014 hän toimi kokoomuksen puoluevaltuuston puheenjohtajana. Hän seurasi tehtävässä Jukka Mäkelää ja hänen seuraajakseen valittiin Mari-Leena Talvitie.

Räty on Helsingin kaupunginvaltuuston ja -hallituksen entinen jäsen. Hän aloitti kaupunginvaltuutettuna kunnallisvaalien 2004 jälkeen vuonna 2005. Kaupunginhallituksen jäsenenä Räty toimi vuoden 2009 alusta. Elokuussa 2009 hänet valittiin kokoomuksen valtuustoryhmän puheenjohtajaksi kaupunginhallituksen johtoon siirtyneen Risto Rautavan tilalle. Räty luopui kaupunginvaltuuston ja -hallituksen jäsenyydestä aloitettuaan Helsingin apulaiskaupunginjohtajana.

Räty oli ehdolla vuoden 2011 eduskuntavaaleissa, joissa näytti alustavan ääntenlaskennan perusteella tulleen valituksi kansanedustajaksi Helsingin vaalipiiristä, mutta tarkastuslaskenta nosti Lasse Männistön hänen edelleen. Vaalirahoituksen ennakkoilmoituksessa Rädyn vaalikampanjan rahoitus oli yhteensä 69 192,64 euroa. Toukokuussa 2014 Kevan toimitusjohtajaksi nimitettiin Lasse Männistön isä, Jukka Männistö, Laura Rädyn ollessa Kevan hallituksen puheenjohtaja.

Kesäkuussa 2014 Räty aloitti Stubbin hallituksen sosiaali- ja terveysministerinä ja jäi virkavapaalle apulaiskaupunginjohtajan tehtävästä. Syyskuussa 2014 Räty oli nousemassa Lasse Männistön tilalle eduskuntaan Männistön pyydettyä eroa kansanedustajan tehtävistä kesken kauden siirtyäkseen Helsingin apulaiskaupunginjohtajan viransijaiseksi. Männistö kuitenkin veti eroilmoituksensa takaisin päivää myöhemmin kohdattuaan kritiikkiä eduskunnan arvovallan loukkaamisesta.

Räty oli ehdolla myös vuoden 2015 eduskuntavaaleissa, muttei tullut valituksi. Hänen vaaliteemoinaan olivat "maailman parhaat palvelut", valinnanvapaus, metropoli ja uudistaminen. Esimerkiksi liikkumisen tulisi Rädyn mukaan olla sujuvaa ja joukkoliikenteeseen kannattaisi panostaa.

Mielipiteet
-----------

Räty on ottanut kantaa pienituloisten verotukseen ja sosiaaliturvaan. Hänen mukaansa verotuksen ja tulonsiirtojen yhteisvaikutuksesta pienituloisilla veroprosentti voi olla jopa 90.

Laura Räty on pitänyt paljon esillä sosiaali- ja terveyspalveluita sekä niiden saatavuutta ja laatua. Räty on katsonut, että sosiaali- ja terveydenhuollon tärkein tehtävä tulevina vuosikymmeninä on pitää huoli
siitä, että ihmiset saavat tarvitsemansa palvelut vaikuttavasti, laadukkaasti ja oikea-aikaisesti. Räty on käsitellyt suomalaiset sosiaali- ja terveydenhuollon tasa-arvoisuutta ja katsonut, että ongelmaan olisi saatavissa ratkaisua käyttämällä perusterveydenhuollossa enemmän valinnanvapautta. Räty on ehdottanut, että Suomessa voitaisiin ottaa mallia Ruotsista, jossa on perusterveydenhuollossa käytössä niin kutsuttu valinnanvapaus-malli, jossa kaikilla on samanlainen oikeus valita palvelunsa.

Kritiikki
---------

Laura Räty sai osakseen laajaa kritiikkiä, kun hän ihmetteli julkisuudessa, kuinka moni suomalainen ansaitsee alle 2 100 tai 2 600 euroa. Rädyn mukaan vain hyvin pieni osa vanhemmista ansaitsee alle 2 600 euroa kuukaudessa, vaikka todellisuudessa tällaisten palkansaajien määrä on lähes 500 000. Räty pyysi myöhemmin kommenttejaan anteeksi.

Rädyn raha-asioista nousi kohu, kun paljastui, että Räty oli suunnitellut verotustaan lääkärinä työskennellessään vuosina 2007–2011. Räty oli muuntanut vuosina 2006–2009 sivutyönsä tuloja verottomiksi osingoiksi. Rädyn holdingyhtiö sai vuosina 2007–2011 noin 20 000 euroa verovapaita osinkoja DocOne Oy:stä sekä Terveyden tuottajat Oy:stä. Muuten yli puolet summasta olisi verotettu. Räty sanoi ettei enää ryhtyisi vastaavanlaisiin toimiin ja kertoi luopuneensa järjestelystä sen julkiseen asemaan sopimattomuuden vuoksi tultuaan valituksi Helsingin apulaiskaupunginjohtajaksi 2011.

Vuonna 2016 Rätyä kritisoitiin hänen päätöksestä siirtyä Helsingin kaupungin sosiaali- ja terveystoiminnasta vastaavan apulaiskaupunginjohtajan paikalta yksityisen Terveystalo-konsernin liiketoimintajohtajaksi, jossa hän mahdollisesti olisi jäävi ja hänellä olisi mahdollisuus käyttää aikaisemmin hankittuja julkisen sektorin sisäpiiritietoja sosiaali- ja terveyspalveluiden uudistamishankkeesta. Toimiessaan Terveystalon liiketoimintajohtajana Räty sai kritiikkiä ohjeistuksestaan Pohjois-Savon ja Varkauden Terveystalon lääkäreille lähettämään potilaat verovaroilla heidän omiin yksityisiin toimipisteisiinsä valinnanvapauden perusteella.

Vaalimenestys
-------------

### Kunnallisvaalit

* 2004: 703 ääntä (Helsinki, valittiin)
* 2008: 1 733 ääntä (Helsinki, valittiin)

### Eduskuntavaalit

* 2011: 4 839 ääntä (Helsingin vaalipiiri, ei valittu)
* 2015: 4 092 ääntä (Helsingin vaalipiiri, ei valittu)

Yksityiselämä
-------------

Räty on ollut naimisissa vuodesta 2002 ja hänellä on kaksi tytärtä. Elokuussa 2016 hän jätti puolisonsa kanssa avioerohakemuksen.

Räty kävi Ressun lukion, josta valmistui ylioppilaaksi vuonna 1997. Hänet valittiin Vuoden Ressuksi 2014. Myös Rädyn vanhemmat ovat lääkäreitä.

Lähteet
-------

1. ↑  Vaalien tarkistuslaskenta pudotti hyvinkääläistaustaisen Laura Rädyn *Aamuposti.fi*.  20.4.2011.  Arkistoitu 31.7.2014. Viitattu 1.8.2014.
2. 1 2 3  Ylitalo, Marko: Laura Räty sai lahjaksi viran *Ylioppilaslehti*.  15.9.2011. Viitattu 15.4.2014.
3. ↑  Luukka, Teemu & Raeste, Juha-Pekka: Räty, Orpo ja Toivakka ovat kokoomuksen uudet ministerit *HS.fi*.  23.6.2014.  Arkistoitu 2.4.2015. Viitattu 15.3.2015.
4. 1 2 3 4 5  Curriculum vitae Laura Räty (Arkistoitu sivu) Helsingin kaupunki.  Arkistoitu 8.8.2013. Viitattu 15.3.2015.
5. ↑  Kokoomuksen erityisavustaja johtajaksi Mehiläiseen.  *Keskisuomalainen*, 29.9.2016, s. 12. Jyväskylä:  Keskisuomalainen Oy. ISSN 0356-1402.
6. 1 2  Aleksi Teivainen: Greens' deputy chairperson: "There's a lot of hidden corruption in Finland." *Helsinki Times*.  10.10.2016. Viitattu 25.10.2017. (englanniksi)
7. 1 2  Suomi raivostui 2600 €/kk -kommentista: Näin Laura Räty itse tienasi *iltasanomat.fi*.  3.11.2014.  Arkistoitu 10.11.2014. Viitattu 9.4.2015.
8. 1 2  Tarina *Lauraraty.fi*.  Arkistoitu 2.4.2015. Viitattu 15.3.2015.
9. ↑  Uusitalo, Heikki Kuutti: Laura Räty - lääkäri, virkamies, ministeri, äiti: "Olen tehnyt koko ajan kaikkea".  *Nuori Lääkäri*, 2014, nro 5.  Nuorten Lääkärien Yhdistys. Artikkelin verkkoversio. Viitattu 15.3.2015.  (Arkistoitu – Internet Archive)
10. ↑  Sanna Vilkman, Kalevi Rytkölä, Eetu Pietarinen & Anan Hurtta: Henkilökuva: Eutoikeutettu *Yle Uutiset*.  25.7.2015. Viitattu 25.7.2015.
11. ↑  Tikka, Juha-Pekka: Laura Räty kokoomuksen puoluevaltuuston johtoon *Verkkouutiset*.  13.6.2010.  Arkistoitu 16.4.2014. Viitattu 15.4.2014.
12. ↑  Mari-Leena Talvitie kokoomuksen puoluevaltuuston johtoon *Iltalehti.fi*.  15.6.2014. Viitattu 24.6.2014.
13. ↑  Helsingin kaupunginhallitus 2009-2010.  *Helsingin Sanomat*, 15.1.2009.
14. ↑  Kaksi uutta naista puoluejohtoon.  *Helsingin Sanomat*, 14.6.2010.
15. ↑  Kokoomuspakka uusiksi.  *Helsingin Sanomat*, 27.8.2009.
16. ↑  Junkkari, Marko: Lasse Männistö nousemassa eduskuntaan ohi Laura Rädyn (Arkistoitu sivu) *HS.fi*.  19.4.2011.  Arkistoitu 24.5.2012. Viitattu 15.3.2015.
17. ↑  Ilmoitus ehdokkaan vaalirahoituksesta - Eduskuntavaalit 2011 *www.vaalirahoitusvalvonta.fi*. 2011-06-20.  Arkistoitu 25.10.2017. Viitattu 25.10.2017.
18. ↑  Jukka Männistö Kevan johtoon *Suomenmaa*.  8.5.2014.  Arkistoitu 7.11.2017. Viitattu 2.11.2017.
19. 1 2 3  Kommentti: Piiri pieni pyörii ja tuolit vain vaihtuvat – näin kokoomuslobbarit vuolevat hunajaa terveysfirmoille *Ilta-Sanomat*.  24.10.2017. Viitattu 25.10.2017.
20. ↑  Henkilötiedot: Sosiaali- ja terveysministeri Laura Räty (Arkistoitu sivu) Valtioneuvosto.  Arkistoitu 11.7.2014. Viitattu 15.3.2015.
21. ↑  Teppo Koskinen: Professori: Kansanedustajat eivät saa murentaa eduskunnan arvovaltaa *ESS.fi*.  5.9.2014. Etelä-Suomen Sanomat. Viitattu 28.10.2017.
22. ↑  Laitinen, Joonas: Ministeriksi siirtyneelle Rädylle valitaan sijainen elokuussa *HS.fi*.  13.7.2014.  Arkistoitu 2.4.2015. Viitattu 15.3.2015.
23. ↑  Helsingin vaalipiirin tulokset *Eduskuntavaalit 2015 - tulospalvelu | yle.fi*. Viitattu 25.10.2017.
24. ↑  Laura Rädyn verkkosivut *xn--laurarty-5za.fi*.  Arkistoitu 3.9.2016.
25. ↑  Savolainen, Jaana: Laura Räty: Pienituloisten veroprosentti voi olla jopa 90 – kannustinloukut purettava *HS.fi*.  1.2.2015.  Arkistoitu 4.2.2015. Viitattu 15.3.2015.
26. ↑  Stubb ja Räty: Kokoomuksen sote-linja on valinnanvapaus *Verkkouutiset*.
27. ↑  Mikä onkaan kiistelty valinnanvapaus-malli? *Laura Rädyn blogi*. Laura Räty.  Arkistoitu 19.6.2016.
28. ↑  Tuloja puntaroinut Räty unohti sadattuhannet suomalaiset *HS.fi*.  23.8.2014. Helsingin Sanomat.  Arkistoitu 17.4.2015. Viitattu 9.4.2015.
29. ↑  Mauno, Hellevi: Rädyn lausunto raivostuttaa: "Kuinka moni tienaa alle 2 600 euroa?" *Iltasanomat.fi*.  22.8.2014.  Arkistoitu 23.1.2015. Viitattu 15.3.2015.
30. ↑  Ministeri Räty sai oppitunnin – Sanomisia verrataan Harri Holkerin silakkalausahdukseen  24.8.2014. MTV3.  Arkistoitu 25.8.2014. Viitattu 25.8.2014.
31. ↑  Vesa Sundqvist: Lapsivähennyskohu: Räty pahoittelee huonosti aseteltuja sanojaan  23.8.2014. YLE Uutiset. Viitattu 25.8.2014.
32. ↑  Aleksi Teivainen: Räty accounts for tax avoidance tactics *Helsinki Times*.  26.8.2014. Viitattu 25.10.2017. (englanniksi)
33. ↑  Salokorpi, Jussi & Koivuranta, Esa: Räty tulokohusta: En tekisi niin nyt *Yle Uutiset*.  25.8.2014. Viitattu 15.3.2015.
34. ↑  Räty vaihtaa terveyspolitiikasta terveysbisnekseen – ei näe asiassa ristiriitaa *Yle Uutiset*.  12.5.2016. Viitattu 25.10.2017.
35. ↑  Terveystalo ohjeistaa Pohjois-Savon lääkäreitä lähettämään potilaat leikkauksiin omaan toimipisteeseensä *Yle Uutiset*. 2017-10-23. Viitattu 25.10.2017.
36. ↑  Verorahoilla jonojen ohi leikkaukseen jo nyt? Näin Laura Räty ohjaa jo täyttä vauhtia lääkäreitä lähettämään potilaansa yksityiselle puolelle hoitoon *Ilta-Sanomat*.  23.10.2017. Viitattu 25.10.2017.
37. 1 2 3  Tilastokeskuksen PX-Web-tietokannat (Valitse vaalit.) *pxdata.stat.fi*. Viitattu 28.6.2016.
38. ↑  Helsingin vaalipiiri – ehdokkaat *vaalit.yle.fi*. Viitattu 28.6.2016.
39. ↑  Laura Räty hakee avioeroa *Iltalehti.fi*.  22.8.2016. Viitattu 22.8.2016.
40. ↑  Laura Räty on Vuoden Ressu 2014 *Ressut.net*.  24.1.2014. Viitattu 15.4.2014.

Aiheesta muualla
----------------

* Laura Rädyn verkkosivut (Arkistoitu – Internet Archive)
* Laura Räty Twitterissä
* Laura Rädyn blogi

|  |  |  |  |  |  |
| --- | --- | --- | --- | --- | --- |
| 

| * n
* k
* m
Stubbin hallitus |
| --- |
|  |
| **Stubb** |
|  |
| 
* Huovinen
* Haavisto, Paatero
* Haglund
* Henriksson
* Ihalainen
* Kiuru
* Niinistö, Grahn-Laasonen
* Orpo
* Rinne
* Risikko
* Räsänen
* Räty
* Toivakka
* Tuomioja
* Vapaavuori
* Viitanen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Valtioneuvosto

 |

 |